ཟད་ཁྲོ་བའི་ཉམས་ཅན་
ཕྱག་གཡས་རྡོ་རྗེ་དང་བཅས་པའི་དར་མདུང་རྣོ་རིང་ནམ་མཁའ་ལ་བསྒྲེང་
ཞིང་། གཡོན་དགོས་འདོད་སྟེར་བའི་ནོར་གཞོང་ལ་འཆིང་བྱེད་ཞགས་པ་དང་
བཅས་པ་བསྣམས་པ། བསེ་ཁྲབ་དང་བསེ་རྨོག་གྱོན་ཞིང་སྐུ་རྐེད་ལ་གནམ་
ལྕགས་རྣོ་ངར་གྱི་ཉག་ཕྲན་དང༌། སྲ་བའི་གནམ་རུ་ཐོགས་པ་དཔའ་བོ་གར་
དགུའི་རོལ་བའི་སྟབས་དང་བཅས་ཏེ་བཞུགས་པའོ། །དེའི་མདུན་དུ་གསང་ཡུམ་
ནམ་མཁའི་གོས་ཅན་མ་སྐུ་མདོག་དཀར་དམར་མདངས་ལྡན་གཡས་འདོད་
དགུའི་བུམ་བཟང་དང་གཡོན་བཻཌཱུརྱའི་མེ་ལོང་སྔོན་པོ་འཛིན་པ། དར་སྔོན་པོའི་
གོས་བཟང་གྱོན་ཞིང་ཤྭ་བ་ཡུ་མོ་ལ་ཆིབས་པ། གཡས་སུ་བློན་པོ་རྨུགས་འཛིན་
དྲག་པོ་འབར་བ་རྟ་ནག་ལ་ཆིབས་པ་གཡས་རལ་གྲི་རྣོ་ངར་དགྲ་ལ་འདེབས་པ།
གཡོན་ཞགས་པ་དང་བཅས་པས་དགྲ་བོའི་སྐེ་ལ་ཆིངས་པས་རོལ་དུ་སྤྱང་ཁུ་འབར་
བ་ཁྲིད་པ། ཆར་སྤྲིན་སྔོན་པོའི་གདེངས་ཀ་བརྩེགས་པའི་དབུས་ན་དཔའ་བོ་
འཇིགས་པའི་ཚུལ་དུ་གནས་པ། གཡོན་དུ་བློན་པོ་རྡོ་རྗེའི་ཐོག་འབེབས་སྐུ་མདོག་
དམར་ནག་རྒྱ་སྟག་ཁྲ་བོ་ལ་ཆིབས་པ། གཡས་རྡོ་རྗེ་མེ་འབར་བ་དང་གཡོན་
ཞགས་པ་ནག་པོ་འཛིན་པ། སྤྲིན་ནག་རླུང་དམར་གྱི་ནང་ན་གནམ་ལྕགས་ཐོག་
སེར་གཏོང་བ་སྟག་གཟིག་ངར་མ་རོལ་ཏུ་ཁྲིད་པ། གཞན་ཡང་འཁོར་དུ་ལྷ་ཀླུ་
བཙན་བདུད་གཉན་དམག་འབུམ་སྡེ་འཇིགས་རུང་དྲེགས་པའི་སྤྲུལ་པ་གྲངས་
501

༄༅། །རྒྱ་མཁར་གྲུབ་ཆེན་པའི་གསུང་འབུམ། ཁ
མེད་པས་བསྐོར་བར་གྱུར། རང་གི་ཐུགས་ཀའི་ས་བོན་ལས་འོད་ཟེར་ལྕགས་ཀྱུ་
ལྟ་བུ་འཕྲོས་པས། གར་བཞུགས་རིན་ཆེན་སྤྲུལ་པའི་ཕོ་བྲང་དམ་པ་ནས་ལྷ་
གཉན་ཆེན་པོ་འཁོར་དང་བཅས་པ་ཐོགས་པ་མེད་པར་གནས་འདིར་སྐད་ཅིག་
གིས་སྤྱན་དྲངས་བཛྲ་ཨཾ་ཀུ་ཤ་ཛཿཛཿ ཀྱཻ་ཡངས་པའི་ཡུལ་ལྗོངས་བྱང་ཕྱོགས་
ཆེན་པོ་ཧོར། །དགེ་མཚན་ཕྱོགས་ཀྱི་དཔལ་མོ་མཛེས་སྡུག་གི། །བཞིན་རས་
མཚར་དུ་ངོམ་པའི་གནས་ཀྱི་ཆར། །རྨད་བྱུང་ཉམས་དགའི་ས་འཛིན་མཐོན་པོ་
ནས། །དཀར་ཕྱོགས་སྐྱོང་བའི་རྗེ་བོ་མཐུ་རྩལ་ཅན། །ནམ་མཁའི་མདངས་ལྡན་
ལྷ་ཆེན་མོན་ནེ་ཧང་། །རྟ་མཆོག་ངང་པ་རླུང་གི་ཤུགས་ལྡན་ཆིབས། །ཡུམ་སྲས་
བློན་པོ་ཀླུ་གཉན་འབུམ་སྡེའི་དམག །ཀོ་ལོང་རུ་ང་མེད་པར་རིངས་པའི་
ཚུལ། །མ་ལུས་ད་ལྟ་གནས་འདིར་མྱུར་བྱོན་ལ། །དགྲ་སྡེ་གཡུལ་ལས་རྒྱལ་བའི་
རུ་མཚོན་འཕྱོར། །ཅི་འདོད་རེ་བ་བསྐོང་བའི་སྒོ་བརྒྱ་ཕྱེ། །སྣང་སྲིད་ཀུན་ལ་
དབང་བསྒྱུར་མཐུ་བོ་ཆེ། །གསང་བདག་འཇིགས་པའི་སྒྲ་སྒྲོགས་གཤེགས་སུ་
གསོལ། །དགྲ་ལྷ་འོད་ལྡན་དཔལ་འབར་གཤེགས་སུ་གསོལ། །འབུམ་སྡེ་སྤྲུལ་
པའི་འཁོར་ཚོགས་གཤེགས་སུ་གསོལ། །དར་ཟབ་ཡིད་འོང་བརྩེགས་པའི་གདན་
ཁྲི་ལ། །ལྷ་གཉན་འཁོར་བཅས་དགྱེས་པས་ལེགས་བཞུགས་ཏེ། །པད་དཀར་
འཛིན་པ་བསོད་ནམས་རྒྱ་མཚོ་དང༌། །གྲུབ་དབང་རོལ་པའི་རྡོ་རྗེ་ལ་སོགས་
པའི། །བཀའ་དང་དམ་བཞག་ཉེ་བར་དགོངས་མཛོད་ལ། །དགེ་འདུན་བསྟན་
དང་འགྲོ་བའི་བདེ་སྐྱིད་དང༌། །མཐའ་དམག་དུས་འཁྲུགས་འབྱུང་བཞིའི་གནོད་
པ་སོགས། །མ་གཡེལ་བྱ་ར་མཛོད་ཅིག་ས་མ་ཡ། །ཞེས་དམ་བསྒྲག་བྱ། དེ་ནས་མཆོད་
པ་འབུལ་བ་ནི། ལྷ་ཆེན་དབང་པོ་དགྱེས་བྱེད་པ། །གནམ་སའི་ཁྱོན་འགེངས་མཆོད་
པའི་སྤྲིན། །ཚར་དུ་དངར་བའི་མཆོད་ཡོན་འདི། །གུས་པས་འབུལ་ལོ་བཞེས་
502

ཆོས་སྐྱོང་ཡུལ་ལྷ་རྣམས་ཀྱི་བསྐང་གསོལ་ཕྱོགས་གཅིག་ཏུ་བཀོད་པ།
སུ་གསོལ། །ཨོཾ་མ་ཧཱ་དེ་བ་ཏྱ་ཛོ་རཱ་ཛཱ་ས་པ་རི་ཝཱ་ར་ཨཉྙཾ་ནས་ཤབྟའི་བར་གྱིས་མཆོད།
དེ་ནས་ཡིག་བརྒྱ་ཅི་མང་བཟླས་ལ་བཤགས་པ་བྱ་བ་ནི། ཧཱུཾ་དངོས་གྲུབ་རྩ་བ་བླ་མ་ཡི་དམ་
དང༌། །གཉན་གྱི་སྡེ་དཔོན་ཆེན་པོ་མོན་ནེ་ཧང་། །གསང་ཡུམ་བློན་ཆེན་བཀའ་
ཡི་མངག་གཞུག་པ། །ལྷ་ཀླུ་བདུད་བཙན་དང་བཅས་དགོངས་སུ་གསོལ། །བདག་
ཅག་བྱ་བ་ངན་ཞིང་སྤྱོད་པ་ཉེས། །ལྷ་མཆོག་ཁྱེད་ཀྱིས་བུ་བཞིན་བསྐྱངས་ལགས་
ཀྱང་། །མི་ཤེས་དབང་གིས་ཐུགས་འགལ་ནོངས་པའི་ཚོགས། །ཇི་སྙེད་བགྱིས་
པ་མ་ལུས་མཐོལ་ལོ་བཤགས། །ཁྱད་པར་བསང་གསོལ་དུས་གཏོར་ཆག་པ་
དང་། །རང་གིས་མ་བྱུང་ལྷ་ལ་བརྙས་སྨོད་སོགས། །ནོངས་པ་གྱུར་གང་ལྷ་
གཉན་འཁོར་བཅས་ཀྱི། །སྤྱན་སྔར་བཤགས་སོ་བཟོད་པར་མཛད་དུ་གསོལ། །དེ་
ནས་ཐུགས་དམ་བསྐང་བ་ནི་བསྐང་རྫས་བྱིན་རླབས་སོགས་ཡོངས་གྲགས་ལྟར་བྱས་ནས། རྔ་རོལ་སྙན་
པའི་དབྱངས་དང་བཅས་པས་འདི་ལྟར། ཧཱུཾ་རྣལ་འབྱོར་དམིགས་མེད་མཆོག་གི་རོལ་བ་
ལས། །བྱུང་བའི་མཆོད་སྤྲིན་རྒྱ་མཚོའི་རླབས་ཕྲེང་བཞིན། །འབུམ་དུ་འཁྲིགས་
པའི་དཔལ་ཡོན་དམ་པ་འདིས། །དབང་པོ་ཚིམ་ཞིང་དགྱེས་པ་བསྐྱེད་གྱུར་
ཅིག །དྭངས་བསིལ་མཆོད་ཡོན་མཛེས་པའི་མེ་ཏོག་དང་། །བདུག་པའི་སྤོས་
སྤྲིན་སྣང་གསལ་འབར་བའི་སྒྲོན། །བཟང་པོའི་དྲི་ཆབ་རོ་བརྒྱ་ལྡན་པའི་
ཟས། །རྣ་བའི་བཅུད་ལེན་སྙན་པའི་རོལ་མོ་འདིས། །གསང་བདག་འཇིགས་
པའི་སྒྲ་སྒྲོགས་ཐུགས་དམ་བསྐང༌། །ལྕམ་སྲས་བློན་འབངས་དྲེགས་པའི་ཐུགས་
དམ་བསྐང་། །གཉན་དམག་ཀླུ་སྨན་ཚོགས་ཀྱི་ཐུགས་དམ་བསྐང་། །བསམ་པའི་
རེ་སྐོང་འདོད་པའི་སྡོངས་གྲོགས་མཛོད། །བསྐལ་པའི་ཤུགས་ལ་བདོ་བའི་མེ་
དཔུང་དབུས། །ཤིན་ཏུ་དྲི་ཞིམ་བཟང་པོའི་སྨན་སྤོས་རིགས། །བསྲེགས་པའི་
དུད་སྤྲིན་ཚིག་མདའི་དབྱིངས་ཁྱབ་པ། །བཻཌྰུརྱ་སྔོན་པོའི་རྡུལ་མང་བརྩེགས་འདྲ་
503

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ༽
བས། །གསང་བདག་xབསྐང་། །ལྕམ་སྲས་྾བསྐང་། །གཉན་དམག་
×བསྐང་། །བསམ་པའི་྾མཛོད། །མྱུར་མགྱོགས་ཤུགས་ལྡན་རྟ་མཆོག་སྒ་སྲབ་
མཛེས། །སྟོབས་ཆེན་རྔ་མོང་ར་ལུག་འདོད་འཇོའི་བ། །སྟག་གཟིག་ཤྭ་བ་རི་
སྤྱང་དགོ་བ་རྣ། །བྱ་ལམ་བགྲོད་པའི་འདབ་ཆགས་ཚོགས་རྣམས་ཀྱིས། །གསང་
·བདག་××××མཛོད། །མདའ་མདུང་རལ་གྲི་གཡུལ་ལས་རྒྱལ་བའི་གོ །འགུགས་
བྱེད་ཞགས་པ་ལྕགས་ཀྱུ་དཔའ་བོའི་ཆས།
ཁ་དང་།
།བཟའ་བཅའ་ཚོགས་གཏོར་ཇ་ཆང་
བདུད་རྩིའི་སྐྱེམས། །མ་ཚང་མེད་པའི་སྤྱན་གཟིགས་ཚོགས་རྣམས་ཀྱིས། །གསང་
བདག་××××མཛོད། །དེ་ནས་བཟློགས་པ་བྱ་ནི། ཧཱུཾ་ཛཿསྟོབས་ལྡན་དྲེགས་རྩལ་མཐུ་
བོ་ཆེ། །ལྷ་ཆེན་བཙན་བདུད་ཀླུ་ཡི་འཁོར། །གྲངས་མེད་སྤྲུལ་པའི་ཚོགས་རྣམས་
ཀྱིས། །སྡང་དགྲ་གནོད་པའི་གདོན་བགེགས་བཟློག །བསམ་སྦྱོར་ངན་པའི་བྱད་
།ཕུར་ཁ་མནན་གཏན་ཟོར་འཕེན་བཟློག །རྒྱལ་འགོང་དམ་སྲི་ཐེའུ་
རང་གི །བར་ཆད་ཆོ་འཕྲུལ་ངན་པ་བཟློག །ལོ་ཟླ་དུས་སྐེག་རྨི་ལྟས་ངན། །སད་
སེར་ནད་ཡམས་མུ་གེ་བཟློག །རྒྱ་དམག་དུས་འཁྲུགས་ཁ་སྨྲས་ཀྱི། །གླེང་གཞི་
བསྙོན་འཛུགས་དབང་ཤེད་བཟློག །མདོར་ན་འགལ་རྐྱེན་བར་ཆད་ཀུན། །མ་
ལུས་བཟློག་བསྒྱུར་སྡོངས་གྲོགས་མཛོད། །མཐུན་པའི་དངོས་གྲུབ་སོགས་བརྗོད་
ནས་྾མཛོད་ཅིག་ལྷ་ཆེན་ཚོགས། །དེ་ནས་གཏོར་མ་འབྲུ་གསུམ་གྱིས་བྱིན་གྱིས་བརླབས་ལ།
ཨོཾ་མ་ཧཱ་དེ་བ་ཏྱ་ཛོ་རཱ་ཛཱ་ས་པ་རི་ཝཱ་ར་ཨི་དཾ་བྷ་ལཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་
གསུམ་མམ་བདུན་འབུལ། ཨོཾ་མ་ཧཱ་དེ་བ་྾ཨཉྙཾ་སོགས་ཀྱིས་མཆོད། དེ་ནས་བསྟོད་པ་བྱ་བ་ནི།
ཧཱུཾ་དོན་དམ་གཉིས་མེད་བདེ་བ་ཆེན་པོ་ལས། །གསང་བདག་སྲིད་པའི་གཉན་
གྱི་རྗེ་བོ་རུ། །སྐུར་བཞེངས་ལྷ་ཆེན་མ་ཧ་མོན་ནེ་ཧང༌། །ཡུལ་ཁམས་གནས་
འདིར་སྐྱོང་མཛད་ཁྱོད་ལ་བསྟོད། །གསེར་གྱི་སྒ་སྲབ་ནོར་བུའི་རྒྱན་སྤྲས་
504

ཆོས་སྐྱོང་ཡུལ་ལྷ་རྣམས་ཀྱི་བསྐང་གསོལ་ཕྱོགས་གཅིག་ཏུ་བཀོད་པ།
པའི། །རྟ་མཆོག་ངང་པ་རླུང་གི་ཤུགས་ལྡན་སྟེང༌། །འགྱིང་རོལ་སྐུ་མདོག་སྔོ་
སངས་མཁའ་ཡི་ནི། །མཛེས་མའི་ལང་ཚོ་ཕམ་བྱེད་ཕྱག་གཡས་ན། །རྡོ་རྗེ་མདུང་
རིང་ནམ་མཁའི་དབྱིངས་སུ་འཕྱར། །གཡོན་པ་དགོས་འདོད་ནོར་གཞོང་ཞགས་
པ་བསྣམས། །བསེ་ཁྲབ་བསེ་རྨོག་སྟག་རལ་གཟིག་ཤུབ་བཅིང་། །དམག་དཔོན་
དགྲ་ལྷ་ཆེན་པོ་ཁྱོད་ལ་བསྟོད། །རེས་འགའ་དྲང་སྲོང་བླ་མ་རྒྱལ་པོའི་ཚུལ། །རེས་
འགའ་གནོད་སྦྱིན་བཤད་པ་དམར་པོའི་ཚུལ། །མ་དེས་ཆ་ལུགས་སྣ་ཚོགས་སྒྱུ་
འཕྲུལ་གར། །སྟོན་མཛད་ཁྱོད་ལ་བསྟོད་ཅིང་རྒྱུན་དུ་མཆོད། །གསང་ཡུམ་བློན་
པོ་ལས་མཁས་དྲེགས་པའི་དཔུང༌། །སྣ་ཚོགས་མཚོན་ཆ་ཐོག་སེར་རླུང་དམར་
འཚུབ། །མི་སྡུག་གཟུགས་ཀྱིས་གནོད་བྱེད་དགྲ་བོ་ཀུན། །དུམ་བུར་གཅོད་ཅིང་
ཐལ་བར་བརླག་མཛད་བསྟོད། །དེ་ནས་འཕྲིན་བཅོལ་བྱ་བ་། ཨ་དོན་སྐྱེས་
མེད་དབྱིངས་ནས་སྐུར་བཞེངས་ལ། །ཧ་ལའི་དུག་ལྟར་གནག་པའི་གནོད་བྱེད་
དགྲ། །ས་སྟེང་གང་བའི་གཉན་དམག་ཀླུ་བཙན་བདུད། །ཤྭ་ཁྲག་སྲོག་ལ་རྔམས་
པས་མ་གཡེལ་སྒྲོལ། །ལ་ལུང་བགྲོད་ཕྱིར་རྟ་མཆོག་སྟག་གཟིག་དང་། །རྭ་བཅུ་
ལྡན་པའི་ཤྭ་བ་ལ་ཞོན་ནས། ། ཡ༷་མཚན་ཆོ་འཕྲུལ་སྟོང་གི་རོལ་བའི་གར། །འ་
འུར་དྲག་པོའི་སྒྲ་ལྡན་འཇིགས་པའི་གཟུགས། །ཟ་བྱེད་མ་ཧེ་གདོང་ཅན་ཁྲོས་པ་
བཞིན། །ཞྭ་སེར་བསྟན་འཛིན་ཡོན་མཆོད་བཅས་པའི་དགྲ། །ཝ་སྐྱེས་ལ་ནི་སེང་
གེས་བཞིན་བཅོམ་ནས། །ཛ་ཞེས་དུས་དྲུག་ཀུན་ཏུ་འབོད་ལགས་ན། །ཚ་ཟེར་
ཅན་ཀྱིས་པདྨོའི་ཚལ་ལ་བཞིན། །ཙ་དུར་འཕྲིན་ལས་འོད་ཀྱིས་མི་ནོར་ཀུན། །མ་
ལུས་རྒྱས་མཛོད་མངའ་ཐང་མཚན་སྙན་གྱི། །བ་དན་གཡོ་བ་ཀུན་ལས་མངོན་
མཐོ་མཛོད། །ཕ་མས་བུ་ལ་བརྩེ་གདུང་ཆེ་བ་ལྟར། །པ་སངས་ལྟར་དཀར་དགྱེས་
འཛུམ་མྱུར་བྱོན་ལ། །ན་ཚ་ནད་ཡམས་རྒྱ་དམག་དུས་འཁྲུགས་ཀུན། །ད༵་ལྟ་
505

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་
ཉིད་དུ་བཟློག་པའི་འཕྲིན་ལས་མཛོད། །ཐ་གྲུ་ཡངས་པའི་ཡུལ་འདིའི་མི་ནོར་
ཀུན། །ཏ་ལའི་ལོ་འདབ་རྒྱས་འདྲའི་འཕྲིན་ལས་སྒྲུབས། །ཉ་རྒྱས་ཟླ་བའི་དཀྱིལ་
བཞིན་ཞལ་གྱིས་ནི། །ཇ་ཆང་བཏུང་བ་རྒྱ་མཚོ་འདི་བཞེས་ལ། །ཆ་ཤས་ཡོངས་
རྫོགས་ཆོས་སྲིད་བྱ་བ་ཀུན། །ཅ་ཅོ་ཙམ་མིན་ཁྱོད་ལ་གཉེར་གཏད་ན། །ང༵་ཅག་
རྣམས་ཀྱི་སྡོངས་གྲོགས་གཡེལ་མེད་སྒྲུབས། །ག་ན་གནས་ཀྱང་ལྷ་ཁྱོད་རྒྱུན་དུ་
མཆོད། །ཁ་རྗེ་དབང་ཐང་བསོད་ནམས་ཀུན་ལས་མཐོ། །ཀཱ་མ་ལ་ཡི་མེ་ཏོག་
ཐོད་བཅིངས་བཞིན། །དྲེགས་ལྡན་སྐྱེ་བོ་ཀུན་གྱིས་རབ་བཀུར་ནས། །ཕུན་ཚོགས་
སྡེ་བཞིའི་ཆུ་གཏེར་རྒྱས་པར་མཛོད། །མཚམས་འདིར་སྒེར་གྱིས་བསང་བཏང་བར་འདོད་
ན་མཁས་པའི་མཐར་སོན་སྨྲ་བའི་དབང་ཕྱུག་ཤནྟ་སུ་མེ་ལྷ་རམས་པས་མཛད་པའི་བསང་མཆོད་བང་
མཛོད་ལྡེ་མིག་བྱ་བ་ཚིག་སྦྱོར་ལེགས་པས་དེ་བཏོན་པས་ཆོག བསྐུལ་བ་དང་གཡང་འགུགས་ནི་མོན་ནེ་
ཧང་གི་བསྐང་བཤགས་རྙིང་པ་ན་ཡོད་པས་དེ་ཀའི་ཆོ་ག་ལ་གསར་དུ་ངལ་བ་བྱེད་མ་དགོས། དེ་ནས་
ཡིག་བརྒྱ་བརྗོད་ལ། མ་རྙེད་ཡོངས་སུ་མ་ཤེས་དང༌། །སོགས་ཀྱིས་ནོངས་པ་བཟོད་པར་
གསོལ། རྟེན་ཡོད་ན་བརྟན་བཞུགས་དང་། རྟེན་མེད་ན་བཛྲ་མུ ལྷ་གཉན་ཆེན་པོ་འཁོར་
དང་བཅས་པ་རང་གནས་སུ་གཤེགས་པར་གྱུར་པར་བསམ་ལ། ཆེ་བའི་ཆེ་མཆོག་
མ་དང་གང་སེར་མ་སོགས་ཀྱིས་ཤིས་བརྗོད་ཀྱིས་མཐའ་བརྒྱན་པར་བྱའོ།། །།ཞེས་
དྲེགས་པའི་སྡེ་དཔོན་ཆེན་པོ་ལྷ་ཆེན་མོན་ནེ་ཧང་གི་བསྐང་བཤགས་གསོལ་མཆོད་ཆུ་འཛིན་ཕྲེང་བ་
འཁྲིགས་པའི་སྦྲང་ཆར་ཞེས་བྱ་བ་འདི་ནི། བསྔགས་པར་འོས་པའི་ཡོན་ཏན་དུ་མའི་དཔལ་གྱིས་མཛེས་
པའི་ལྷ་བཙུན་ཨུས་ཇིང་ཏཱ་བླ་མ་བློ་བཟང་ཆོས་འཕེལ་དང་། ཇིང་གིར་ལྷའི་རིགས་ཀྱི་གདུང་རྒྱུད་ས་སྐྱོང་
མི་དབང་དམ་པ་ཆོས་ཁྲིམས་ཀྱི་ལུགས་ལས་མི་འགལ་བ་དད་པ་དང་གཏོང་པ་ཡངས་པའི་ཨེརྟེ་ནི་ཏཱ་
གུང་ནོ་ཡོན་ཀུན་བཟང་དོན་འགྲུབ་དང་། སྐུའི་གཅུང་དད་ལྡན་ལྷག་བསམ་དཀར་བ་མ་ནི་བ་ཏྲ་སོགས་
ཐུན་མོང་ནས་ལྷ་རྫས་ཆེ་ལེགས་བཅས་བསྐུལ་མ་གནང་བའི་ངོར། སྒོ་མང་མཁན་ཆེན་ཨེརྟེ་ནི་པཎྜི་ཏ་
506 -

ཆོས་སྐྱོང་ཡུལ་ལྷ་རྣམས་ཀྱི་བསྐང་གསོལ་ཕྱོགས་གཅིག་ཏུ་བཀོད་པ།
ཆས་པ་སྐུ་ཕྱོགས་ཀྱི་མིང་ཅན་གཤིན་རྗེའི་གཤེད་ཀྱི་རྣལ་འབྱོར་པ་ངག་དབང་དགེ་འདུན་སངས་རྒྱས་རྒྱ་
མཚོའམ་དགེ་འདུན་འཇམ་དཔལ་གྲུབ་པའི་དབང་པོས་གུང་མེ་དབང་གི་ཨུརྒེ་ཐོག་ཏུ་སྦྱར་བ་མ་ལུས་
ཕྱོགས་ཀྱི་དགེ་མཚན་རྒྱས་པར་གྱུར་ཅིག།
507-
––

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་ྱི